cyanic-selkie/wikianc huggingface dataset:
Canton de Void-Vacon
De Canton de Void-Vacon ass eng fréier franséisch administrativ Andeelung am Arrondissement Commercy, an der Meuse an der Regioun Grand Est.
Den Haaptuert war Void-Vacon.
Rocas Atoll
De Rocas Atoll ass en Atoll am Atlantik deen zum brasilianesche Bundesstaat Rio Grande do Norte gehéiert.
Den Atoll ass en Deel vun engem Naturschutzgebitt, dat zanter dem Joer 2001 als Naturdenkmal op der UNESCO-Lëscht vum Weltierwe steet. An deem Naturschutzgebitt liewe vill verschidde Schildkröten, Haien, Delfinen a Séivullen. Den Atoll selwer besteet zum gréissten Deel aus Korallen a rouden Algen.
Den Atoll huet d'Form vun enger Ellipse an ëmfaasst 7,5 km². Déi grouss Achs ass 3,7 km laang an déi kleng 2,5 km.
Koordinaten:
Freddy Alborta
De Freddy Alborta, gebuer 1932 a Bolivien, a gestuerwen de 17. August 2005 zu La Paz a Bolivien, war e bolivianesche Fotograf.
Charleville-sous-Bois
D'Uertschaft läit an der deelweis protegéierter Regioun vun der Vallée de la Canner.
Kierch Bëschdref
D'Kierch zu Bëschdref ass eng kathoulesch Kierch an der Gemeng Helperknapp déi fréier zur Par Helpert gehéiert huet. Vum 6. Juni 1773 bis de 7. Mee 2017 war Bëschdref eng eegestänneg Par. 1853 huet sech Béiwen/Atert ofgenuebelt a gouf eng eegestänneg Par, 1906 war et Bruch, wat sech getrennt huet, fir eng eegestänneg Par ze ginn. Zanter dem 7. Mee 2017 gehéiert Bëschdref mat allen Uertschaften aus de Gemenge Biissen, Habscht, Helperknapp, Sëll a Simmer zur neier Par Äischdall-Helpert Saint-Willibrord am Dekanat Zentrum.
Bis de 6. Mee 2017 war et d'Parkierch vun der Par St. Johannes den Deefer vu Bëschdref, zanter dem 7. Mee 2017 ass s'eng Filialkierch vun der Par Äischdall-Helpert St. Willibrord.
De Patréiner ass den hellege Johannes den Deefer, deem säi Fest de 24. Juni gefeiert gëtt. D'Niewepatréiner sinn d'Helleg Bäerbel, d'Katharina vun Alexandrien, de Johannes den Evangelist an den hellegen Niklos.
D'Kierch steet am Duerfkär um Biirbelterwee, e klenge Säitewee vum CR116 (Helpertwee). Nieft der Kierch ass de Kierfecht ugeluecht, deen den 12. Juli 1812 ageweit gouf an de Kierfecht um Helperknapp ofgeléist huet.
Den 2. Mäerz 2018 gouf si als nationaalt Monument klasséiert.
Am Joer 2016 gouf déi al Willibrordusstatu vum Helperknapp mat engem Buer nieft der Bëschdrëffer Kierch opgestallt. Sou ass d'Willibrordusquell symbolesch vum fréiere Parsëtz Helpert bei d'Nofollgerkierch op Bëschdref geholl ginn.
Geschicht
Als Nofollgerpar vun der fréierer Par Helpert, där hir Parkierch um Helperknapp stoung, huet d'Par Bëschdref eng al Geschicht. D'Par Helpert war d'Par fir déi haiteg Pare Béiwen-Atert a Bëschdref. De 6. Juni 1773 gouf de Sëtz vun der Par Helpert vun der Diözees Tréier offiziell op Bëschdref geluecht, zu där deemools och Béiwen-Atert a Bruch gehéiert hunn.
E Bëschdrëffer Lokalhistoriker, den Abbé Jean Malget, schreift a senger Broschür "Buschdorf, Spross und Erbe der Mutterpfarrei Helpert", datt déi haiteg Bëschdrëffer Parkierch warscheinlech kuerz virun der franséischer Revolutioun gebaut gouf. Bis dohi stoung eng Kapell zu Bëschdref, déi schonn d'Funktioun vun enger Parkierch hat, well déi eigentlech Parkierch um Helperknapp wäit ewech war, an zu enger "Begriefneskierch" degradéiert gouf.
1823 gouf d'Sakristei un d'Kierch ugebaut, an 1860 de Kierchtuerm. 1963 ass duerch e Feier grousse Schued an der Sakristei entstanen. 1966 ass d'Kierch no gréissere Renovéierungsaarbechten nei ageseent ginn.
De 7. November 1989 ass um 1250. Doudesdag vum hellege Willibrord eng nei Uergel vun der Uergelmanufaktur Georg Westenfelder aus Lëntgen installéiert ginn, déi um Dag vun hirer Aweiung den 1. Juli 1990 op den Numm Willibrordus-Uergel gedeeft gouf.
Op Initiativ vum Paschtouer Joël Santer krut d'Kierch 2013 en neien Ambo aus Holz, passend zu den Altär polychroméiert, soudatt de liturgesche Miwwel vollstänneg ass.
Klacken
Déi nei Willibrordusklack gouf den 10. Oktober 2007 vum Äerzbëschof Fernand Franck an der Bëschdrëffer Kierch geweit. Enn November koum si an den Tuerm, zesumme mat hirer eelerer, restauréierter Schwëster, an zanter dem 1. Adventssonndeg lauden dräi Klacken iwwer d'Uertschaft.
Series pastorum parochiae ad Sanctum Ioannem Baptistam Buschdorf
No de Bestëmmunge vum 4. Juli a 15. Dezember 1691 gëtt d'Kapell vu Bëschdref zur Parkierch ernannt, an huet déi baufälleg Parkierch um Helperknapp ofgeléist.
Dogmatik
D'Dogmatik ass en Deel vun der chrëschtlecher Theologie, si beschäftegt sech mat der systematescher Duerstellung an Entwécklung vun de Glawensinhalter. Hir Aufgab ass et dës Inhalter koherent ze halen an hiren Interssi fir de Mënsch opzeweisen. Se beschäftegt sech also mat dem Glawensinhalt, der fides quae creditur (de Glawen dee gegleeft gëtt) am Géigesaz zur Fundamentaltheologie déi sech mat dem Glawensakt, der fides qua creditur (de Glawen, duerch dee gegleeft gëtt) beschäftegt.
Dogma (Definitioun)
En Dogma (gr. dogma - Meenung oder Léiersaatz) ass ang Ausso oder eng Léierentscheedung fir eng Relioun, eng Weltanschauung oder eng Wëssenschaft, déi vun enger Grupp vu Leit als grondleend an net verhandelbar ugesinn gëtt.
Haut gebraucht een an der Wëssenschaft Dogma nach bal just an engem pejorative Sënn, fréier war dat net sou, eng Erkenntnes déi als absolut geséchert gegollt huet war en Dogma.
An der Theologie drécken Dogme Glawenswourechten aus, déi verbindlech sinn a sou zum Wiese vun der Kierch gehéieren. Dofir geet et an der Theologie och ëmmer ëm d'Begrënnung, d'Entwécklung an d'Deitung vun dëse Léierentscheedungen. Et kann en Dogma och als eng Aart Axiom ugesi ginn, well se allebéid wëssenschaftlech net beweisbar sinn an d'Ofännere vun engem een an en anere System (fir d'Axiomen, z. B. eng aner Zort Geometrie) respektiv an eng aner Relioun/Weltanschauung (fir en Dogma, sou féiert d'Ofleene vum Dogma vun engem eenzege Gott zum Polytheismus) féiert.
Ënnerdeelung vun der Dogmatik
Wëll d'Glawensinhalter e risege Theemeblock duerstellen, gëtt et nach eng ganz Rei vun Ënnerfächer bannent der Dogmatik (mat de Froen op déi se wëllen eng Äntwert ginn):
James Darmesteter
Den James Darmesteter, gebuer den 28. Mäerz 1849 zu Château-Salins a gestuerwen den 10. Oktober 1894 zu Maisons-Lafitte bei Paräis, war e franséische Schrëftsteller an Orientalist.
Den Darmesteter huet zu Paräis vergläichend Sprooch- a Reliounswëssenschaft studéiert. Absënns intresséiert huet e sech um Alpersesche gewisen. 1885 gouf e Professer um Collège de France.
FN Herstal
D'Fabrique Nationale d'Armes de Guerre  ass eng Manufaktur zu Herstal an der Provënz Léck. Obscho si haaptsächlech als Waffefabrick bekannt ass, huet si am Laf vun hirer Entwécklung ënner anerem och Vëloen, Autoen a Motorrieder gebaut, an huet sech zanter 1919 fir d'Aeronautic intresséiert. Aus dësem Intressegebitt huet sech spéider Techspace Aero entwéckelt, eng héich qualifizéiert Firma déi Prezisiounsdeeler fir d'Rakéit Ariane liwwert, an déi am Ufank en Departement vun FN war.
Geschicht
D'Grënnung vun FN fält an eng Zäit, an där am Lécker Raum d'Industrie e groussen Opschwonk erlieft huet. Zu Seraing bei Léck goufen déi éischt belsch Lokomotive gebaut, an enger Fabrick déi den Numm vum Floss Meuse, ugeholl hat. De Zénobe Gramme huet och ëm déi Zäit (1869), den Dynamo erfonnt.
Am Joer 1888 war dunn eng Commande vum belsche Staat, dee säi Waffenarsenal erneiere wollt, d'Ursaach vun der Grënnung vun FN.
Dëst koum awer net vun ongeféier. Schonn 1520 hat de Lécker Erfinder Sébastien de Corbion déi éischt Pistoul gebaut. Wéi dunn d'Industrialiséierung sech weider entwéckelt huet, ass d'Produktioun an allen Domänen am Dall vun der Meuse, wou d'Waasserkraaft konnt ausgenotzt ginn, séier an d'Luucht gaangen. Och déi Lécker Armurieren hu vun där Entwécklung profitéiert. D'Masseproduktioun ass méi einfach ginn, an ausser datt se sech ëm d'Verschéinerung vun de Waffe bekëmmert hunn (déi Lécker Ciseleuren hunn um héchsten Niveau geschafft), hu se och alles drugesat fir prezis an zouverlässeg Schosswaffen ze produzéieren.
Wärend der franséischer Revolutioun an de Kricher déi se mat sech bruecht huet, si Staatswaffemanufakturen net méi mat produzéieren nokomm, soudatt si hu misse Commanden un de Privatsecteur weiderginn. Dëst konnt awer nëmme gemaach ginn andeems si d'Iwwersiicht behalen hunn, doduerch datt si d'Critèren no deenen d'Waffen hu misse gebaut ginn permanent kontrolléiere konnten.
Sou huet missen zanter 1794 all Waff déi gebaut gouf, der Agence de vérification militaire presentéiert ginn. En Dekret vum Napoléon am Joer 1810, huet bestëmmt datt all Waff misst, éier se ka verkaaft ginn, op e Préifstand kommen.
1846 huet en Arrêté royal déi Aufgab engem ëffentlechen Institut, dat vun de Fabrikante geréiert gouf, iwwerginn. De Status vum Banc d'épeuves gouf duerch e Gesetz vun 1888 definéiert a säi Sëtz gouf op Léck verluecht, wou en haut och nach ass, an zoustänneg ass fir all Waff déi an der Belsch an zu Lëtzebuerg verkaaft gëtt.
Wéi dunn de belsche Staat 1888 bei de Lécker Waffeproduzenten eng Commande vun 150.000 Repetitiounsgewierer gemaach huet, hunn déi sech am Joer duerno zesummegeschloss an d'Fabrique Nationale d'Armes de Guerre (FN) gegrënnt.
No verschiddene Meenungsverschiddenheeten, huet dunn déi Firma, déi eng vun de Gréissten déizäit an Europa war, FN komplett iwwerholl.
1896
Vun 1896 un huet FN sech an d'Vëloskonstruktioun lancéiert, eng Aktivitéit déi drësseg Joer dauere sollt. Am bekanntste war de Vëlo ouni Ketten, deen déizäit an der Belsch zum Ekipement vun de Polizisten an de Bréifdréier gehéiert huet.
1897, vum Vëlo bei d'Pistoul
Am Joer 1897 huet FN den Directeur commercial an Amerika geschéckt fir datt hie sech sollt iwwer d'Perfektiounen informéieren déi do an der Vëloskonstruktioun gemaach goufen. Op där Rees huet hie Bekanntschaft mat dem John Moses Browning gemaach, deen eng hallefautomatesch Pistoul erfonnt hat. Véier Méint no senger Rees, de 17. Juni 1897, gouf e Konkrakt mat der amerikanescher Firma gemaach, an FN konnt ënner Lizenz déi Pistoul am Kaliber 7,65 mm bauen. D'Produktioun ass 1899 ugelaf a bis 1912 war eng Millioun vun där Waff gebaut ginn. Eng Weiderentwécklung vun der 7,65 mm Pistoul war, vun 1935 un, den 9 mm Kaliber (Grande Puissance), dee vill Arméien a Polizeicorpsen ekipéiert huet.
1900
Vun 1897 un haten d'Ingenieure vun FN sech scho Gedanken iwwer d'Konstruktioun vu motoriséierte Gefierer gemaach. Sou koum et datt 1900 den Departement Sports gegrënnt gouf, an deem och d'motoriséiert Gefierer mat abegraff waren.
Zwee Joer mé spéit gouf den éischten Auto gebaut. Kuerz duerno koumen d'Motorrieder dobäi. Et goufen och serieweis Camionen, Autobussen, Trolleybussen a Spezialgefierer fir d'Arméi gebaut.
Waffen déi gebaut goufen
Ausser dem Browning 7,65 mm an dem Browning GP 9 mm huet FN nach de FAL, de P 90, d'Mitrailleuse MAG 58 a Minimi, en hallefautomatescht Gewier vu Browning mat 5 Schëss, an de BAR-Karabiner gebaut.
D'Produktioun vum BAR gouf 1967 lancéiert a bis 2004 war eng Millioun produzéiert ginn. Fir dat ze feieren an niewebäi och nach e Geschäft ze maachen huet FN zwou commemorativ Sérië vun 250 Stéck BAR Short Trac calibre.270WSM, a Long Trac calibre.30-06 op de Maart bruecht. Déi Waffe waren an enger luxuriéiser Ausféierung an d'Ciselagë goufe vun der Bernadette Romainville kreéiert.
FN an d'Aeronautik
Schonn 1919 hat FN als Grënnungsmember vun der S.A.B.C.A. säin Intressi op deem Gebitt manifestéiert. Et sollt awer bis 1948 dauere bis se richteg op deem Gebitt aktiv goufen.
Et war wéi schonn 1888 eng Commande vun der Belscher Regierung an Zesummenaarbecht mat der brittescher Firma Rolls Royce déi den Impuls fir déi Aktivitéit geliwwert huet.
Geschichtlech Hannergrënn
D'Zerstéierung am Zweete Weltkrich vun der Fabrick duerch V2-Rakéiten, am Ganze waren der 27 zu Léck ageschloen, an den technologesche Retard, bedéngt duerch d'Krichsjoren, hunn e Redemarrage nom Zweete Weltkrich schwéier gemaach. D'Konkurrenz déi a grousse Stéckzuele serieméisseg Gefierer gebaut huet, huet och nach dozou bäigedroen datt FN sech nëmme ganz lues eropkrabbele konnt.
Eng nei Chance huet sech du presentéiert wéi déi belsch Force Aérienne an déi hollännesch Koninklijke Luchtmacht hir Spitfirefligeren duerch Düsejeeër ersetze wollten.
De Choix vum Fliger
Zesummen haten déi zwou Arméien decidéiert sech mat Gloster Meteor z'équippéieren. Dëst war e Fliger dee schonn am Krich geflunn war an dat brittescht Géigestéck zur däitscher Messerschmitt Me 262 war. D'Hollänner hunn de Fliger scho kannt well am Krich zanter Februar 1945 eng Staffel an Holland stationéiert war, an der och e puer op enger Base an der Belsch stoungen.
Déi belsch Regierung hat do bei der Decisioun d'Nues vir, an huet sech beim Kontrakt ausgehalen, datt d'Motore vum Typ Rolls Royce Derwent, vun deenen der all Meteor zwéin hat, sollten zu Herstal gebaut ginn.
Et war der gudder Relatioun vun der belscher Exil-Regierung mat de Britten, an der Tatsaach datt belsch Dirigente vun FN déi am Krich zu London waren, do e Büro opgemaach haten, deen awer vun Englänner gefouert gouf, ze verdanken datt dee Kontrakt sou gelaf ass.
No engem Besuch bei Rolls Royce am Summer 1948 gouf dunn decidéiert datt déi éischt Motore sollten Enn 1949 geliwwert ginn. Dat war eng grouss Erausfuerderung fir FN, déi wéinegst Techniker konnte genuch englesch a sou huet misse mol Schoul gehale ginn. D'Divison Moteurs huet missen nei Gebaier kréien. Dës goufen um Pré Madame opgeriicht. Eleng fir d'Konzeptioun vun den Aarbechtsmethoden a fir d'Fabrikatioun vum néidegen Handwierksgeschier si 37.000 Aarbechtsstonne gebraucht ginn, dovu 70.000 a Soustraitance baussent der Fabréck.
Dat war awer den eenzegen interne Problem dee wärend der ganzer Konstruktiounsperiod virkoum.
Eng kleng Brems krute se awer 1951 nach, duerch dräi wichteg Deeler, déi hinne beim Zesummebau gefeelt hunn, well den engleschen Zouliwwerer Lucas eng Rupture de Stock hat. Déi war bedéngt duerch de grousse Verbrauch vun Ersatzdeeler am Koreakrich.
Dat huet mat sech bruecht datt deelweis iwwer 60 Motoren an de Montagehale stoungen an net konnten ausgeliwwert ginn. FN huet sech du selwer dohanner gesat fir dës Stécker ze produzéieren. Et waren d'Pompel fir de Brennstoff, e Quantitéitsreegeler, an d'Beschleunigungs-Soupape. Mä just wéi si amstand waren dës Stécker kënnen ze fabrizéieren huet Lucas erëm ugefaange mat liwweren. D'Méi war awer net ganz ëmsoss weel si haten do dobäi geléiert héich prezis Deeler hierzestellen, wat sech positiv fir d'Zukunft vun der Firma ausgewierkt huet.
1954 nëmme 5 Joer nodeem d'Produktioun ugelaf war gouf den 9. Dezember den dausenste Motor geliwwert. Déi hollännesch a Belsch Arméi krut am Ganze 402 Gloster Meteor geliwwert.
De Préifstand fir d'Motore war an dem Fort de Liers deen zum klenge Lécker Festungsrank gehéiert huet, ageriicht ginn. Dëse Site net wäit vu Brialmont ewech louch zimmlech isoléiert an der Gewan, soudatt de Kaméidi kee gestéiert huet, an en hat den Avantage datt en net wäit vun der Fabrick ewech war.
De Programm Avon
D'militäresch Operatioune wärend dem Koreakrich, hate bewisen datt déi europäesch Fligeren zu deenen och de Gloster Meteor gehéiert huet, iwwerlieft waren. Do hunn déi belsch an déi hollännesch Arméi, decidéiert fir sech mat engem neie Jeeër z'ekipéieren. D'Wiel ass op en eemoteregen Jet vun Hawker - Siddeley, den Hunter gefall. Dëse Fliger war mat Rolls Royce-Motore vum Tip Avon ekipéiert. Et goufen zwéin Tipe vun dësem Fliger. Den F 4 an den F 6. Ofhängeg vun de Versiounen haten déi Motoren 3.630 kp oder 4.535 kp Schub.
One-Reel Picture Show
One-Reel Picture Show ass e Kuerzfilm vum lëtzebuergesche Regisseur Andy Bausch aus dem Joer 1983. En ass d'Adaptatioun vun enger Kuerzgeschicht vum E. A. Poe, The Tell-Tale Heart, déi schonn e puermol virdru verfilmt gouf.
En hat am Oktober 1984 Première am Kinosch, wou en zesumme mat Van Drosselstein an ... der Däiwel gewise gouf.
FN Herstal
De Programm Avon
Rolls Royce huet doropshi bei FN 320 Avonmotore vun der Serie 113, an 315 Motore vun der Serie 203 bestallt.
One-Reel Picture Show
Ëm wat geet et am Film?
"True! - nervous - very, very dreadfully nervous I had been and am; but why will you say I am mad?" Dat ass den Ufank vum Poe senger 6-Säite Geschicht, déi 1843 fir d'éischt gedréckt gouf. Den Auteur léisst de Protagonist an der éischter Persoun erzielen, wéi en de Muerd un engem Mann, deen am selwechten Haus gewunnt huet, geplangt an ausgefouert huet. An dat, well een A vum Mann, deem vun engem Geier geglach huet, an him schrecklech Angscht agejot huet. En huet dunn den ale Mann ëmbruecht an ënner sengem Zëmmerbuedem verstoppt. Wéi Poliziste bei de Mäerder koumen, do huet e se souguer opgefuerdert fir d'Haus ze duerchsichen. Mä op eemol héiert en d'Häerz vum Doudege schloen,... ëmmer méi haart.
Hélène Donnen
D'Hélène Donnen, gebuer de 25. August 1876 zu Schaerbeek an der Belsch, a gestuerwen de 24. November 1935 zu Lëtzebuerg, war eng lëtzebuergesch Theaterschauspillerin um Grand Théâtre de Luxembourg vun der Stad Lëtzebuerg.
Si war mam Theatermoler Jules Vandievoet bestuet.
FN Herstal
De Programm Avon
Well FN déi éischt Kéier mat dem Handwierksgeschier fir Feinmechanik Léiergeld ginn hat, ass mat Rolls Royce ausgemaach ginn, datt déi de Kompresser sollte liwweren. Den neie Motor hat en Axialkompresser dee méi laang war wéi déi zwéin Zentrifugalkompressere vum Meteor. Dat huet mat sech bruecht datt d'Wierkbänken hu missen ëmgebaut ginn. Och de Préifstand zu Liers war net méi grouss genuch, an huet misse, well d'Avon-Motore méi staark waren, a méi eng grouss Quantitéit Loft ausgestouss hunn, ganz ëmgebaut ginn.
Den August 1955 gouf mat der Liwwerung ugefaangen, a bis Januar 1959 goufe pro Mount 13 Motore geliwwert.
D'Kompetenz an déi gentlemen-like Verhandlungsweis vun den Englänner, hunn dozou bäigedroen, datt Problemer sou séier wéi méiglech gereegelt goufen. Vu juristesche Problemer ass ni riets gaangen.
Joren 1959 - 1962
Fir sech iwwer Waasser ze halen, huet FN nach vun der belscher Loftwaff d'Maintenance vun de Motoren Orenda vun 53 Canuck déi a Kanada kaaft gi waren, ze maache kritt. Dobäi koum och den Entretien vu 45 Marboré-Motoren déi den Trainingsfliger Fouga Magister ekipéiert hunn.
Am grousse Ganzen hat FN grad sou wéi aner Firmaen an der Belsch ënner der schlechter Ekonomie, an dem sozialen Ëmschwonk vun deene Joren ze leiden. Besser goung et eréischt erëm vun 1962 un, mam Bau vun de Motore fir de Starfighter F 104.
D'Geschäft vum Joerhonnert
Den Impuls fir dëst Geschäft huet eng amerikanesch Virgeschicht.
Dëse Fliger sollt an enger grousser Stéckzuel produzéiert ginn, fir gläichzäiteg d'Belsch, Holland, Däitschland an Italie mat den neie Fligeren z'ekipéieren. An der Entscheedung fir de Modell huet d'Preferenz vun der däitscher Luftwaffe déi 1955 an d'NATO opgeholl gi war, an déi déi gréisst Stéckzuel sollt kréien (710 Fligeren), fir den amerikanesche Modell F-104 Starfighter, d'Decisioun erbäigefouert.
Wann och uganks 1960 nach näischt offiziell festgehale war, stoung d'Decisioun awer deemools praktesch fest, den difinitivem Accord gouf den 2. Juli 1960 ënnerschriwwen. Deemools ass den den Ausdrock Geschäft vum Joerhonnert fir d'éischt an der belscher Press gebraucht ginn.
D'Bestellunge vun de verschiddene Länner hunn iwwer 1.067 Fligeren ausgemaach, follgendermoossen opgedeelt:
Vun dëser Commande, huet FN am Ganze 46 % vun de Motordeeler produzéiert. Et waren dëst déi sougennante Warem Deeler an d'Rotatiounsdeeler.
Bei dem Motor huet et sech ëm de J79-IIA vun General Electrics gedréint, mat engem normale Schub vu 4.500 kg, a mat Nobrenner vu 7.200 kg.
Den Handel mat der General Electrics war awer net einfach. Am Géigesaz zu Rolls Royce déi onkomplizéiert virgaangen, an ëmmer am grousse Vertraue mat FN geschafft hat, ass General Electrics de lescht Spéngelskapp oprafe gaangen. Der General Electric hir Juristen hunn alles duerch dat rengst Sift goe gelooss, FN huet guer keng Informatioun krut dees de Lizenzaccord war ënnerschriwwen, a General Electrics war drop beduecht fir datt si nëmme keng Responsabilitéit konnten zougeschoustert kréien, bei de Motoren, déi ënner hirer Lizenz bei FN gebaut goufen.
D'Spionage vun FN
An der Zäit, wéi FN nach ëmmer mat General Electrics wéinst der Lizenz verhandelt huet, war de Kontrakt tëscht General Electrics an der däitscher Regierung fir d'Fabrikatioun vun enger Partie vun de Motore bei BMW schonn ënnerschriwwen, wat mat sech bruecht huet, datt déi schonn d'Pläng haten a konnten ufänke mat produzéieren.
Fir net ze vill Retard ze kréie sinn dunn der FN hir Agenten déi scho méi laang an Däitschland aktiv waren an Aktioun getrueden. Si hunn et fäerdeg bruecht, fir ee Saz Pläng ze kréien, déi zu Köln an engem Safe verstoppt goufen.
Ënner strenger Geheimhaltung ass du reegelméisseg e klenge Staff vun Techniker vun Herstal op Köln gepilgert, fir d'Pläng ze kucken.
Et huet dunn och net ganz laang gedauert bis d'Pläng zu Herstal waren, an intensiv konnte studéiert ginn. Déi ganz Aktioun huet et FN erméiglecht 3 Méint Zäit beim Demarrage vum Programm ze spueren.
D'Aarbecht duerno an de Risiko
Duerno war d'Vertraue vun der Herstaller Fabrick ganz grouss, well si huet ugefaangen ze produzéieren ouni d'Commande vum Belsche Staat ze hunn, déi hinnen och déi néideg finanziell Grantie ginn hätt. Et sollten nämlech och nach Kontrakter fir d'Bewaffnung ausgehandelt ginn, awer doriwwer waren déi verschidde Regierunge sech nach net eens.
Dozou koum datt déi belsch Regierung a grousse Schwieregkeete stoung, haaptsächlech weinst de Streiken am Wanter 1960, an der Onofhängegkeetserklärung vum Kongo.
Eng mëndlech Zouso ass fir déi Herstaller duergaangen, fir d'Produktioun mat Investitioun vun hiren eegene Fongen ze demarréieren.
Wéi schliisslech den definitive Kontrakt de 24. Oktober 1962 ënnerschriwwe gouf, hat FN schonn 6 Méint virdrun den éischte Motor geliwwert.
An der Tëschenzäit hat Italien och seng Commande confirméiert, a bei där Geleeënheet hat FN mat de Fligermotordivisioune vun Afa Romeo a Fiat Kontakt kritt, wat spéider bei der Produktioun och fir si wichteg war.
D'Joren 1961 - 1965
Vun de Starfighteren déi tëscht 1961 an 1965 fir Europa produzéiert goufen, ware verschiddener bis 1982 am Déngscht. An der Belsch hat domat an der Moyenne all Fliger 28.000 Flugstonnen um Bockel. Déi laang Déngschtzäit war natierlech en zousätzleche Gewënn fir FN, well si déi Stécker produzéiert haten déi am meeschten hu misse gewiesselt ginn. Dat huet e grousse finanziellen Apport no dem Amortissement vun den neien Installatioune mat sech bruecht.
Fir d'Regierungen déi d'Fligere kaaft haten, war d'Geschäft och net sou schlecht ausgaangen. Se kruten de Fliger deen an Europa gebaut gouf ronn 20 % méi bëlleg, wéi wann d'Fabrikatioun an Amerika gemaach gi wier.
An där Zäit huet FN och nach 750 Module fir d'Turbopropmotore Rolls Royce Tyne 21 an 22 geliwwert, déi fir d'Fligeren Transall C 160 an Atlantic 1150 waren. Se hunn och nach d'Auspuffréier fir d'Atlantic gebaut.
Joseph Meyers
De Joseph (Josy) Meyers, gebuer den 19. August 1900 zu Rodange a gestuerwen de 5. Oktober 1964 um Lampertsbierg, war e lëtzebuergeschen Historiker a Sproochfuerscher.
Hie war Lycéesprofesser am Kolléisch, Chargé de cours op der Universitéit vu Léck an Auteur vu Studien iwwer d'Siidlungsgeschicht vu Lëtzebuerg a vu Schoulbicher iwwer d'Lëtzebuerger Geschicht. Hie war Member vun der Section de linguistique, d'ethnologie et d'onomastique vum Institut grand-ducal a vun der Dictionnaires-Kommissioun. Seng Spezialitéit war d'Etymologie vun den Uerts- a Flouernimm. 1960 gouf hie Conservateur-directeur vum Staatsmusée.
FN Herstal
D'Joren 1961 - 1965
An deene Jore gouf erëm weider mat Rolls Royce geschafft, an zwar a Soustraitance fir Motore vun ziville Fligere vum Typ Dart, Avon an Tyne.
Zesumme mat ACEC huet FN den elektresche Generater, an e puer Deeler vun der Ofschossramp fir d'Hawk-Rakéit gebaut.
Gran Premio di Chiasso
De Gran Premio di Chiasso war eng Vëloscourse vun engem Dag, déi vun 1995 bis 2007 an der Schwäiz gefuer gouf.
FN Herstal
D'Joren 1961 - 1965
Seng Filial MMN Mécanique et Métallurgie Nucléaire baut d'Griller fir d'Atomzentral zu Mol.
Déi éischt Schrëtt an de Secteur vun der Weltraumtechnik goufen 1964 gemaach, wéi FN beim ELDO-Programm bedeelegt war, an zesumme mat Rolls Royce Deeler vum Motor Blue Streak gebaut huet, deen den éischte Stack vun der Europa-Rakéit ugedriwwen huet.
Joren 1970 - 1977
Op laang Zäit gesinn hat déi Commande awer gewëssen Avantager. D'Kontakter tëscht Snecma an FN hu sech stänneg verbessert, an et goung sou wäit datt haut Snecma ee vun den Haaptaktionäre vun der Techspace Aero ass déi aus der Motordivisioun vun FN ervirgoung. FN konnt doduerch och fir d'éischt un engem zivillen Aviatiounsprogramm participéieren, an zwar bei der Entwécklung vun engem neie Motor, dem CFM 56 mat iwwer 10.000 kg Schubkraaft. Nei war fir si, datt se net méi a Soustraitance oder ënner Lizenz geschafft huet mä als gläichwäertege Partner un der Entwécklung bedeelegt war. Dat war um Schluss eng ganz rentabel Saach well dee Motor gouf iwwer drësseg Joer laang produzéiert. Wéi d'belsch Armé 1977, dräiandrësseg zwéimotoreg Alpha Jet E bei Dassault-Dornier bestallt huet, huet FN verschidde Motordeeler vum Larzac 04 - Motor gebaut, a si huet d'Endmontage an d'Tester vum Motor gemaach.
Dofir koumen anerer fir déi se a Soustraitance geschafft hunn an d'Plaz, wéi z. B. Turboméca, Bronzavia, a Pratt & Withney mat dem Motor JT8D.
Wéi 1974 driwwer discutéiert gouf fir de Starfighter z'ersetzen, hu sech nei Perspectiven opgemaach fir mat dem Bau vum Motor vum YF-16 deen zesumme mat Holland, Norwegen an Dänemark bestallt sollt ginn, eng gutt Commande kënnen ze kréien.
Canton de Saint-Mars-la-Jaille
De Canton de Saint-Mars-la-Jaille ass eng fréier franséisch administrativ Andeelung am Arrondissement Ancenis, am Departement Loire-Atlantique an der Regioun Pays de la Loire.
D'sandauer
d'sandauer ass e lëtzebuergesche Film vum Christian Delcourt aus dem Joer 1993.
Canton de Montfort-le-Gesnois
De Canton de Montfort-le-Gesnois ass eng fréier franséisch administrativ Andeelung am Arrondissement Mamers, am Departement Sarthe am Pays de la Loire.
D'sandauer
Ëm wat geet et am Film?
Eng Fra begéint duerch Zoufall en ale Schoulkolleeg. Gefiller vu fréier erwächen erëm tëscht deenen zwee.
Produktioun
De Film sollt eigentlech eng normal Laangfilmdauer hunn. Du wollt de "Filmfong" de Projet op 20 Minutte stutzen. Schliisslech koum "eppes an der Mëtt" dobäi eraus, eng Längt vu 40 Minutten, déi de Marc Krippler am LW fir ubruecht hält. D'Sandauer ass den éischte Film vun der Produktiounsfirma Filmkessel, deen an d'Kinoe koum.
D'Asbl Filmkessel krut fir d'Produktioun vun D'Sandauer 1992 vum Lëtzebuerger Filmfong e Subside an Héicht vun 3,5 Millioune Lëtzebuerger Frang. 1994 ass dunn nach eng "Aide à la distribution" vu 500.000 Frang dobäikomm.
Wat sot d'Press?
Marc Krippler, Télécran: "Vor allem Nicole Max als Nelly versteht es mit ihrem sensiblen Spiel, eine breite Palette von Gemütszuständem auszudrücken.Aber auch die beiden anderen Hauptdarsteller, Alexandra Ley und Conny Scheel sind überzeugend."
Canton de Varades
De Canton de Varades ass eng fréier franséisch administrativ Andeelung am Arrondissement Ancenis, am Departement Loire-Atlantique an der Regioun Pays de la Loire.
Canton du Morne-Rouge
De Canton du Morne-Rouge ass eng fréier franséisch administrativ Andeelung am Arrondissement Saint-Pierre, am Departement Martinique an der Regioun Martinique.
Niklosbierg
Den Niklosbierg (lokal: Niklosbärig ) ass e Lieu-dit an e 497 m héije Bierg 2 km westnordwestlech vu Veianen, um Bord vum CR322.
Um Niklosbierg goufen ufangs vun den 1960er Joren déi zwéin iewescht Basenge vum Pompelspäicherwierk vun der Our ugeluecht. D'Basenge leien gréisstendeels an der Gemeng Veianen, kleng Deeler an de Gemengen Tandel a Pëtschent.
Den Däich, déi ronderëm d'Basenge leeft, ass 4,6 km laang. D'Basengen hunn e Volume vu 7,2 Mio m3. De Wee, op der Kroun vum Däich, ass op enger Héicht vu 511 Meter.
Et kann een déi Basenge kucke goen, et fiert e Bus vu Veianen aus op den Niklosbierg, wou och e Parking ass. Vum Parking aus féiert eng Trap erop op en Aussiichtstuerm iwwer dem Baseng. Den exakt 5 km laangen Tour ronderëm d'Basengen ass e beléiften Trëppeltour an Joggingsparcours mat schéine Vuen op d'Géigend ronderëm.
Tour du Poitou-Charentes
Den Tour du Poitou-Charentes ass eng Etappecourse mam Vëlo, déi a Frankräich an der Regioun Poitou-Charentes gefuer gëtt.
1987, 1988 an 1990 gouf den Tour als Amateur-Course disputéiert, 1989 als Open-Course.
Das Literarische Quartett
Das literarische Quartett war eng Literatur sendung vum ZDF, déi gutt dräizéng Joer laang gelaf ass, vum 25. Mäerz 1988 bis de 14. Dezember 2001. A 77 Emissioune goufen eng 385 Bicher virgestallt an diskutéiert.
Tour du Poitou-Charentes
Zanter 2005 gehéiert dës Course zum UCI Europe Tour an ass zanterhier an der Klass 2.1 agestuuft.
Das Literarische Quartett
"Mär wäerten iwwer Bicher schwätzen, an zwar, wéi mer ëmmer schwätzen: léif an e bësse gemeng, güteg a vläicht e bësse béisaarteg, mä op alle Fall ganz kloer an däitlech. Well d'Däitlechkeet ass d'Héiflechkeet vun de Kritiker hirer Kritik." (De Marcel Reich-Ranicki am Literaresche Quartett den 18. Mäerz 1993)
D'literarescht Quartett bestoung am Ufank aus dem Marcel Reich-Ranicki, dem Hellmuth Karasek, der Sigrid Löffler an dem Jürgen Busche. De Jürgen Busche gouf awer schonn no nëmme sechs Follge mat der Klara Obermüller ersat, a vun 1990 u mat Gäscht, déi all Kéier changéiert hunn.
D'Sendung huet haaptsächlech duerch dem Reich-Ranicki seng Interventioune gelieft, deen duerch seng deelweis choleeresch Aart a seng dacks iwwerzunnen negativ Kriticken och d'Publikum z'ameséiere wousst.
863 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
868 v. Chr. | 867 v. Chr. | 866 v. Chr. | 865 v. Chr. | 864 v. Chr. | 863 v. Chr. | 862 v. Chr. | 861 v. Chr. | 860 v. Chr. | 859 v. Chr. | 858 v. Chr.
Dës Säit befaasst sech mam Joer 863 v. Chr.
Das Literarische Quartett
Am Joer 2000 huet d'Sigrid Löffler dem Quartett de Réck gedréint. Ouns de Fait datt se et souwisou schwéier erdroen huet, vum Reich-Ranicki an engem Stéck iwwer de Monn gefuer ze kréien, sinn hir virun allem Reich Ranicki-Zitater am däitsche Boulevardblat Bunte batter opgestouss, déi sech méi spéit awer als falsch erwisen hunn. Si ass trotzdeem bei hirer Decisioun bliwwen a sou huet d'Iris Radisch hire Stull iwwerholl.
Les Étangs
Les Étangs ass eng franséisch Gemeng am Departement Moselle an der Regioun Grand Est.
Das Literarische Quartett
1999 koum et nach zu enger Spezialsendung iwwer de Goethe.
Canton du Prêcheur
De Canton du Prêcheur ass eng fréier franséisch administrativ Andeelung am Arrondissement Saint-Pierre, am Departement Martinique an der Regioun Martinique.
Bierden
Bierden ass eng Uertschaft an der Gemeng Ierpeldeng. Se läit zirka 3,5 km nordwestlech vun Ierpeldeng.
864 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
869 v. Chr. | 868 v. Chr. | 867 v. Chr. | 866 v. Chr. | 865 v. Chr. | 864 v. Chr. | 863 v. Chr. | 862 v. Chr. | 861 v. Chr. | 860 v. Chr. | 859 v. Chr.
Dës Säit befaasst sech mam Joer 864 v. Chr.
Charly-Oradour
Charly-Oradour ass eng franséisch Gemeng am Departement Moselle an der Regioun Grand Est.
D'Gemeng huet bis 1950 Charly geheescht. Als Erënnerung un de Massaker vun Oradour-sur-Glane, bei deem 39 Awunner vu Charly, déi an de Limousin expulséiert gi waren, ëmkoumen, gouf d'Gemeng op Charly-Oradour emgedeeft.
Ieoh Ming Pei
1935 ass hien an d'Vereenegt Staate vun Amerika gaange fir Architektur ze studéieren. Hie war do op der University of Pennsylvania, um Massachusetts Institute of Technology an duerno op der Harvard Graduate School of Design.
1983 war hien de Laureat vum Pritzker-Architekturpräis.
Canton de Charmes
De Canton de Charmes ass eng franséisch administrativ Andeelung am Arrondissement Épinal, an de Vogesen an der Regioun Grand Est.
Den Haaptuert ass Charmes.
Arrondissementer am Departement Haut-Rhin
Den Departement Haut-Rhin setzt sech zesummen aus 4 Arrondissementer mat follgenden Haaptuertschaften: Colmar, Altkirch, Mulhouse an Thann
Déi 4 Arrondissementer sinn:
29. Dezember
Den '''29. Dezember''' ass den 363. Dag (364. am Schaltjoer) vum Joer am Gregorianesche Kalenner.
28. Dezember
Den '''28. Dezember''' ass den 362. Dag (363. am Schaltjoer) vum Joer am Gregorianesche Kalenner.
Evenementer
1895: déi éischt Weltopféierong vun engem Film zu Paräis
1995: Per Gesetz kréien d'Bierger aus aneren EU-Länner déi zu Lëtzebuerg wunnen d'Recht, bei Gemengewale matzemaachen.
865 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
870 v. Chr. | 869 v. Chr. | 868 v. Chr. | 867 v. Chr. | 866 v. Chr. | 865 v. Chr. | 864 v. Chr. | 863 v. Chr. | 862 v. Chr. | 861 v. Chr. | 860 v. Chr.
Dës Säit befaasst sech mam Joer 865 v. Chr.
Canton de Montmirail (Sarthe)
De Canton de Montmirail ass eng fréier franséisch administrativ Andeelung am Arrondissement Mamers, am Departement Sarthe am Pays de la Loire.
Luxus (Museksgrupp)
Luxus ass eng Lëtzebuerger Museksgrupp.
Brec de Chambeyron
De Brec de Chambeyron ass mat 3.389 Meter déi zweethéchste Biergspëtz vum Massif de Chambeyron, dem Massif de l'Ubaye a vun den Alpes-de-Haute-Provence, direkt hanner der Aiguille de Chambeyron mat 3.412 Meter. E läit op der Grenz mat dem Piemont.
Monviso
De Monviso och Monte Viso ass mat 3.841 Meter déi héchst Biergspëtz an den italieeneschen Alpen am Weste vum Piemont.
Bibliographie
Albert, Aristide et Ferrari, Agostino. Le Mont Viso. Éditions transhumances (2000), 50 p. ISBN 2-914102-01-1
Elba
Elba ass eng Insel am Mëttelmier a gehéiert zum Toskaneschen Archipel vun der Regioun Toskana an Italien (Provënz Livorno). Si ass manner wéi 20 km vum italieenesche Festland ewech.
Haut liewen zirka 32.000 Persoune permanent op der Insel, an zwar an 8 Gemengen: Portoferraio (gläichzäiteg och d'Haaptstad vun der Insel), Campo nell'Elba, Capoliveri, Marciana, Marciana Marina, Porto Azzurro, Rio Marina a Rio nell'Elba.
Geschicht
1814 gouf den Napoleon Bonaparte no senger Ofdankung als Empereur des Français zu Fontainebleau op Elba verbannt, wou en de 4. Mee 1814 lant. Hie kritt Elba als souveräne Besëtz a gouf domat Herrscher iwwer déi deemools 10.000 Awunner, bis sech säin Intressi no 9 Méint an 23 Deeg nees Frankräich zoudréit. No sengem Stuerz gouf d'Insel der Toskana ugeglidert a goung mat hir zesummen 1860 an Italien op. 1982 gouf déi lescht Minière zougemaach.
FC Victoria Rouspert
Terraine vum Veräin
D'éischt Seniorsekipp spillt hir Championnatsmatcher zu Rouspert an der Party-Rent-Arena. Och zu Rouspert, mä net fir d'Championnat zougelooss ass en zweeten, klengen Trainingsterrain mat syntheeteschem Wues (Dimensiounen: 60x40 Meter).
En drëtten, vun der FLF unerkannten Terrain, läit baussent der Grenz zu Godendorf an der däitscher Nopeschgemeng vu Rouspert, Ralingen. D'Internationales Sport-, Kultur- und Freizeitzentrum Ralingen-Rosport ass e Gemeinschaftsprojet vu Victoria Rouspert an der Spielgemeinschaft Sauertal Ralingen.
Éischt Seniorsekipp
D'éischt Ekipp ass 1986/87 an d'Éierepromotioun gestigen. Rouspert ass bis ewell dräimol, 1991/92, 1993/94 an 1998/99 an d'éischt Divisioun zeréckgefall, huet et awer all Kéier nees fäerdeg bruecht d'Saison drop direkt erëm ze klammen.
Zanter 2002/03 spillt Victoria an der Nationaldivisioun. Trainer ass den däitschen Ex-Profi Rainer Brinsa, deen 2006/07 scho seng 14. Saison zu Rouspert war. 2006/07 huet Rouspert als drëttleschten an der Nationaldivisioun missen e Barragematch géint den drëttplazéierten aus der Éierepromotioun, d'Fola Esch spillen, konnt sech do awer mat 2-0 duerchsetzen a bleift domat an der ieweschter Divisioun.
Dammenekipp
D'Dammenekipp vu Rouspert huet 2006/07 hir éischt Saison am lëtzebuergesche Dammechampionnat gespillt. Trainer war de Claude Bermes. Zanter 2008 ass de Claude Grünewald neien Trainer vun den Dammen.
Canton de Saint-Pierre
De Canton de Saint- Pierre ass eng fréier franséisch administrativ Andeelung am Arrondissement Saint-Pierre, am Departement Martinique an der Regioun Martinique.
Scheedel
Scheedel ass eng Uertschaft an der Gemeng Buerschent.
Geographie
D'Uertschaft läit op enger Héicht vu 475 Meter.
Zu Scheedel huet de lëtzebuergesche Moler Théophile Steffen säin Atelier.
Download-Manager
En Download-Manager ass e Computerprogramm, deen et dem Benotzer méi einfach mécht, Ressourcen aus dem Internet op de Computer erofzelueden. Zu deene Ressourcen ziele Museks- a Filmdateien, Biller, Programmer, asw.
Et gi verschidden Zorten Download-Manageren. Déi eng si sougenannte Peer-to-Peer-Programmer, bei deenen de Benotzer Deel vun engem Netzwierk ass. Un dat Netzwierk sinn all d'Computeren ugeschloss, op deenen de Programm installéiert ass a leeft. Eng aner Zort sinn déi reng Upload-Programmer. Si mussen och installéiert sinn, mä de Programm geet d'Donnéeën direkt op den Internet sichen a luet se do direkt erof. An deenen zwéi Fäll kann de Benotzer awer ni sécher sinn, datt dat, wat e sicht, an dat wat een da fënnt, schlussendlech och identesch ass.
Dovun ofgesi si Fichiere vun de Peer-to-Peer-Programmer normalerweis gratis, well grousst Netzwierker, déi iwwer d'ganz Welt verdeelt sinn schwéier bis guer net ze kontrolléiere sinn. Bei Programmer, mat deene Fichieren direkt vum Internet erofgeluede ginn, muss een dogéint meescht bezuelen.
René Carol
De René Carol, eigentlech Gerhard Tschierschnitz, gebuer den 11. Abrëll 1920 zu Berlin, a gestuerwen den 9. Abrëll 1978 zu Minden, war en däitsche Schlagersänger a Filmschauspiller.
Plackentipps
All seng Placke si bei Bear Family op CD erauskomm.
866 v. Chr.
10. Joerhonnert v. Chr. | 9. Joerhonnert v. Chr. | 8. Joerhonnert v. Chr.
871 v. Chr. | 870 v. Chr. | 869 v. Chr. | 868 v. Chr. | 867 v. Chr. | 866 v. Chr. | 865 v. Chr. | 864 v. Chr. | 863 v. Chr. | 862 v. Chr. | 861 v. Chr.
Dës Säit befaasst sech mam Joer 866 v. Chr.
Kiemen
Kiemen (lokal: Keemen ) ass eng Uertschaft an der Gemeng Buerschent.
Geographie
D'Uertschaft läit um CR308 tëscht Buerschent an Heischent, op enger Héicht vu 480 - 490 Meter.
Geschicht
Duerch Kieme goung e Kiem, dee vu Buerschent a Richtung Arel gelaf ass. Deen huet dem Duerf säin Numm ginn.
Virun der Auswanderung no Amerika vu villen Awunner, hat Kiemen uganks 1900 30 Haiser an ëm déi 155 Awunner.
Gare Heeschdref
D'Gare vun Heeschdref  ass eng Gare op der CFL-Streck 1, der sougenannter Nordstreck, tëscht der Gare Walfer an der Gare Luerenzweiler vun Lëtzebuerger Eisebunn.
Kiemen
Geschicht
Am Zweete Weltkrich, gouf Kiemen vun den Nazien an Amerikaner souwuel aus der Loft, wéi och um Buedem ugegraff. Um Enn vum Krich gouf Kiemen mat Phosphorbomme beschoss. De Krich kascht 8 Awunner d'Liewen.
Gare Heeschdref
D'Nordstreck féiert vu Lëtzebuerg bis op Ëlwen an da weider an d'Belsch, wou se vu Gouvy un, Kontakt mat der belscher Linn 42 (Rivage-Gouvy) huet. Eng Antenn geet vun Ettelbréck op Dikrech an eng weider Antenn zweigt zu Kautebaach of a féiert bis op Wolz.
D'Gare vun Heeschdref gouf eréischt 1993 gebaut, nodeem de Ministère vum Transport an en däitschen Ingenieursbüro dat an engem Strategiepabeier zur Optimiséierung vum Transport iwwer d'Schinn recommandéiert haten.
D'Gare Heeschdref huet e gratis Park & Rail-Parking a speziell Parkplaze fir Leit mat reduzéierter Mobilitéit.
Panoramafotografie
Bei der Panoramafotografie geet et drëm, fir Vuë vu bis zu 360° op Film oder bei der Digitalfotografie op engem Späichermedium festzehalen.
Jee no Fototechnik loosse sech déi verschidde Panoramausiichte fotograféieren.
Zylindresch Panoramaen
Fir en Zylinderpanorama gëtt de Fotoapparat op engem Stativ horizontal a Wénkelschrëtter ëm hiren Nodalpunkt gedréit. Déi Fotoe kënne mat Hëllef vun enger Panorama-Software zu engem Panorama zesummegesat ginn ouni datt ee mierkt, datt déi enorm breet Foto aus méi Opname besteet.
Panorama-Stativdréitelleren
E Panoramadréiteller ass déi einfachst Method, fir mat Hëllef vun engem Fotostativ Objetpanoramaen ze maachen. En erlaabt et, Opnamen ze maachen an enger eenzeger Achs. E spezielle Mechanissem suergt dofir, datt d'Wénkelschrëtt konstant sinn, an dat a Funktioun zu der Brennwäit vum Objektiv, dat benotzt gëtt.
Um Spaweck
Panorama (zdjęcie) Panografija
Äisch
D'Äisch ass eng belsch-lëtzebuergesch Baach, déi hir Quell zu Féngeg, , huet. Anere Quellen no entspréngt se zu Séilen an der Belsch, no bei der lëtzebuergescher Grenz.
Laf
No ongeféier 1800 m an der Belsch leeft hanner Kënzeg, tëscht de Grenzmaarken LB 057 an LB 058, eng Baach mat der Millebaach zesummen. Vun do un huet d'Äisch hiren offiziellen Numm a si mécht d'Grenz bis bei d'Gossemaark LB 061, wou se ganz op lëtzebuergeschem Gebitt weiderleeft. E puer honnert Meter viru Grass leeft lénks d'Grendelbaach dran. Si leeft da weider laanscht Koler, hei gëtt se riets vun der Eiselbaach gefiddert, éier se an d'Stengeforter Gemeng kënnt. Bei Hoen leeft lénks d'Kolerbaach dran, si dréint no Westen fir bei der Grenzmaark LB 082 erëm op déi belsch-lëtzebuergesch Grenz ze stoussen, vu wou un se erëm d'Grenz mécht bis bei d'Maark LB 086.
Arrondissement La Trinité
Den Arrondissement La Trinité ass eng franséisch administrativ Andeelung am Departement Martinique an der Iwwerséiregioun Martinique.
Äisch
Laf
Si leeft duerno duerch Äischen. Hei kritt se op der lénkser Säit d'Bech an d'Millebaach bei. Bei der Kempemillen just virun Habscht kënnt vu lénks d'Haardebaach dobäi. Hanner Habscht gëtt den Dall méi enk a si leeft weider a Richtung Simmer. Knapp 700m virun der Fockemille leeft vu reits d'Gieweler Baach dran. Tëscht Simmer a Rued leeft nach lénks Léisbech dran, zu Rued selwer ass et lénks d'Mëlleschbaach, gläich duerno d'Dondeler Baach (riets) zu Aansebuerg ass et d'Holertsbaach déi lénks draleeft a bei Huelmes d'Kalbaach (lénks). Da leeft se weider no Nord-Osten op Miersch do kënnt nach lénks d'Reckenerbaach dran an da leeft se selwer do, hanner dem Centre Marisca, an d'Uelzecht.
Arrondissement La Trinité
Den Arrondissement setzt sech aus 11 Kantonen zesummen:
Äisch
Laf
Den Héichtenënnerscheed vun der Quell bis op d'Mëndung ass 160 m. D'Äisch zielt zu de primäre Waasserleef vu Lëtzebuerg déi en Anzuchsgebitt vun iwwer 70 km² hunn.
Iris Radisch
D'Iris Radisch, gebuer den 2. Juli 1959 zu Berlin, ass eng däitsch Journalistin an Televisiounsmoderatorin.
Gábor Darvas
De Gábor Darvas gebuer den 18. Januar 1911 zu Szatmárnémeti (Siebenbürgen), haut Satu Mare (Rumänien, a gestuerwen den 18. Februar 1985 zu Budapest) war en ungaresche Komponist a Musekswëssenschaftler.
Iris Radisch
Nodeem d'Iris Radisch, d'Meedche vun engem Zänndokter an enger Léierin, zu Berlin an d'Schoul gaangen ass, huet si nom Abitur 1978 zu Tübingen an zu Frankfurt am Main bis 1986 Germanistik, Philosophie a Romanistik studéiert.
30. Dezember
Den '''30. Dezember''' ass den 364. Dag (365. am Schaltjoer) vum Joer am Gregorianesche Kalenner.
Bordun
Bordun ass e Kuerzfilm vum lëtzebuergesche Museker a Regisseur Pierre Hansen, deen am Joer 2007 gedréint gouf an deen de 26. Abrëll 2008 seng Première am Kino Metropolis zu Würselen hat
Ëm wat geet et am Film?
D'Maria Römer ass op der Sich no enger neier Aarbecht an enger Welt déi hat net versteet.
Iris Radisch
Hiert Beruffsliewen huet an der Frankfurter Rundschau als Literatur-Redactrice ugefaangen, ier si 1990 bei d'Wochenzeitung Die Zeit gewiesselt huet, wou se de Feuilleton iwwerholl huet.
Vun 1990 bis 2000 war si Jurymember bei den Tage der deutschsprachigen Literatur zu Klagenfurt, fir den Ingeborg-Bachmann-Präis ze verdeelen.
Richteg "bekannt" gouf si am August 2000, wou se vum ZDF fir Das Literarische Quartett engagéiert gouf, wéi d'Sigrid Löffler hirer Wee gaange war, well se mam Marcel Reich-Ranicki net méi eens gouf.
Lesse
Lesse ass entweeder:
Naturschutzgebitt Deiwelskopp
Deiwelskopp ass en Naturschutzgebitt an der Gemeng Rouspert-Mompech. Am Hank iwwer der Sauer nord-westlech vun der Uertschaft Méischdref erstreckt sech e variéiert Gebitt mat kallekhaltegen Hallefdréchewisen, wouvu 60,98 ha zanter dem 2. Abrëll 2004 ënner Naturschutz stinn. Kondenséiert Loftfiichtegkeet, déi am Wanter heiansdo aus de Buedemfoue quëllt an am Volleksmond als Damp aus der Häll ugesi ginn ass, huet der Kopp hiren Numm ginn.
Orchideeëléierpad
Op der Deiwelskopp huet d'Fondation Hëllef fir d'Natur mat der Gemeng Mompech an der Ënnerstëtzung vu Source Rosport am Joer 1996 en Orchideeëléierpad amenagéiert. De Pad, op deem d'Orchideeën an d'Heckeplanze mat Stiechetikette markéiert sinn, ass op engem Deelstéck vum Méischdrëffer Circuit Auto-pédestre (117) ugeluecht a féiert als Sakgass op eng Orchideeëwiss vun der Fondation Hëllef fir d'Natur. De Pad ass am interessantste wärend der Bléi tëscht Mëtt Mee an Enn Juni. Mëtt Juni 2006 ass de Pad erneiert ginn.
Gábor Darvas
De Gábor Darvas (bis 1952 Gábor Steinberger) gouf 1911 zu Szatmárnémeti a Siebenbürgen gebuer. 1918 ass hie mat senger Famill op Budapest geplënnert, wou en an de Lycée an an de Conservatoire gaangen ass. Vun néng Joer un huet hie Piano geléiert an tëscht 1926 an 1932 studéiert hien op der Franz-Liszt-Musekakademie zu Budapest; fir d'éischt Fagott, duerno Kompositioun beim Zoltán Kodály.
Alexander Zoubkoff
Den Alexander Anatolewitsch Zoubkoff, gebuer de 25. September 1901 zu Ivanovo-Woznessensk, Russland, a gestuerwen de 27. oder 28. Januar 1936 zu Lëtzebuerg, war e russeschen Emigrant a Schwoer vum Däitsche Keeser Wëllem II..
Colonnes infernales
Den Numm Colonnes infernales kruten d'militäresch Operatioune vum Generol Turreau am Krich an der Vendée, fir all Resistenzen an der Vendée z'eliminéieren, nodeem d'Virée de Galerne kee kompletten Erfolleg war.